Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: ABH 1997, 130., 138—140.; 39/1999. (XII. 21.) AB határozat, ABH 1999, 325., 342—344. stb.]
Paragraph Index: 412

g) a bérlõ vállalja, hogy a bérleti díj minden év május 1-jén a Ptk. 232. § (2) bekezdésében meghatározott kamat mértékével emelkedik.” Az indítványozó álláspontja szerint az Ör. 2.-nek ezek a szabályai az Lt. 38. § (1) bekezdésébe ütköznek, mert a normatív díjemelés kizárja, hogy a bérlõ a bérbeadóval szabadon állapodjon meg a díjemelés mértékében, és azt is, hogy a díjemelés mértékét bíróság elõtt sikerrel vitassa. Szerinte ezek a rendelkezések sértik a jogbiztonságot is, mivel az inflációs rátához kötött díjemeléshez hasonlóan a bérlõk e rendelkezések mellett sem látják elõre, hogy amennyiben elfogadják ezeket a feltételeket, annak üzletmenetükre nézve késõbb milyen költségkihatásai lesznek.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes